pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​เหลือเวลาสมัครอีกเพียง​ 5 วัน!! รัฐบาลโดยกระทรวง พม.เชิญชวนเด็กและเยาวชน ที่มีความสนใจในเรื่องจิตอาสา สมัครเข้าร่วมโครงการ​“ค่ายเยาวชนค้นหาตัวตน : ต้นกล้าดี”
วันอังคารที่ 2 มกราคม 2567
02/01/2567
​เหลือเวลาสมัครอีกเพียง​ 5 วัน!! รัฐบาลโดยกระทรวง พม.เชิญชวนเด็กและเยาวชน ที่มีความสนใจในเรื่องจิตอาสา สมัครเข้าร่วมโครงการ​“ค่ายเยาวชนค้นหาตัวตน : ต้นกล้าดี”
​เหลือเวลาสมัครอีกเพียง​ 5 วัน!! รัฐบาลโดยกระทรวง พม.เชิญชวนเด็กและเยาวชน ที่มีความสนใจในเรื่องจิตอาสา สมัครเข้าร่วมโครงการ​“ค่ายเยาวชนค้นหาตัวตน : ต้นกล้าดี” ย้ํารัฐมนตรีว่าการกระทรวง พม.ให้ความสําคัญกับอนาคตของชาติ
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า กระทรวงการพัฒนาสังคมและความมั่นคงของมนุษย์ (พม.) เตรียมจัดโครงการ “ค่ายเยาวชนค้นหาตัวตน : ต้นกล้าดี” เพื่อส่งเสริมและสนับสนุนให้เด็กและเยาวชนรู้จักตัวเอง ยอมรับความผิดพลาด รู้จักการตั้งเป้าหมายในชีวิต และมีค่านิยมทางสังคมที่ถูกต้อง ซึ่งเป็นปัจจัยที่ทําให้สังคมเกิดความเข้มแข็งและน่าอยู่
โดยมีกลุ่มเป้าหมายรับสมัครเด็กและเยาวชนที่มีความสนใจในเรื่องจิตอาสามุ่งทําประโยชน์เพื่อส่วนรวม มีส่วนร่วมในการแก้ไขปัญหาสร้างประโยชน์ให้กับชุมชนหรือประเทศชาติ มีความมุ่งมั่นรักและตั้งใจการลงมือทํากิจกรรมต่างๆให้สําเร็จ มีความสนใจใฝ่รู้พร้อมเปิดใจเรียนรู้เพื่อรับประสบการณ์ใหม่ๆร่วมกัน และมีความคิดที่สร้างสรรค์ในการทําสิ่งใหม่ๆ
และเป็นเด็กและเยาวชนอายุตั้งแต่ 12 – 25 ปี จํานวน 77 จังหวัด จังหวัดละ 200 คน รวมทั้งสิ้น 15,400 คน เพื่อเข้าร่วมกิจกรรม ระหว่างเดือนมกราคม - เดือนกุมภาพันธ์ 2567 หลังจากนั้น จะดําเนินการคัดเลือกผู้แทนเด็กและเยาวชน จังหวัดละ 2 คน เพื่อเข้าร่วมกิจกรรม ในเดือนมีนาคม 2567
นางรัดเกล้าระบุว่า โครงการนี้เกิดขึ้นเนื่องจากเห็นว่าในปัจจุบันสังคมไทยเปลี่ยนแปลงไป ไม่ว่าจะเป็น ปัญหาโลกร้อน ปัญหายาเสพติด ปัญหารายได้ต่ํา ปัญหาความเหลื่อมล้ํา ประกอบกับค่านิยมทางสังคมที่ยังไม่ถูกต้องเหมาะสม ไม่มีสิ่งยึดเหนี่ยวทางด้านจิตใจ ส่งผลให้เด็กและเยาวชนตกอยู่ในอิทธิพลของ Social Media ซึ่งจะนําไปสู่ปัญหาของสังคม
“นายวราวุธ ศิลปอาชา รัฐมนตรีว่าการกระทรวงพม.ได้ให้ความสําคัญกับประชาชน กลุ่มเปราะบาง เด็กและเยาวชนเป็นอยากมาก และหวังว่าโครงการ“ค่ายเยาวชนค้นหาตัวตน ต้นกล้าดี” จะทําให้สังคมเกิดความเข้มแข็งและน่าอยู่ยิ่งขึ้น”
ทั้งนี้โครงการดังกล่าวเด็กและเยาวชนที่สนใจเข้าร่วมโครงการ สามารถสมัครได้ตั้งแต่บัดนี้ จนถึงวันที่ 7 มกราคม 2567 โดยสามารถสอบถามข้อมูลเพิ่มเติมได้ที่ กรมกิจการเด็กและเยาวชน หรือโทร 02 651 6735 และเบอร์ 02 651 6676
รัฐบาลไทย-ข่าวทำเนียบรัฐบาล-นำผู้ประกอบการชายแดนใต้บินไปแสดงสินค้าที่ซาอุดีอาระเบีย เพิ่มการส่งออก
วันอังคารที่ 2 มกราคม 2567
02/01/2567
นําผู้ประกอบการชายแดนใต้บินไปแสดงสินค้าที่ซาอุดีอาระเบีย เพิ่มการส่งออก
วันอังคารที่ 26 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลผลักดันการค้าต่างประเทศ โดยพาผู้ประกอบการที่มีศักยภาพจากจังหวัดชายแดนภาคใต้กว่า
200 แบรนด์ ไปร่วมงานแสดงสินค้าที่กรุงริยาด ประเทศซาอุดีอาระเบีย เมื่อช่วงกลางเดือนที่ผ่านมา
สินค้าที่นําไปจัดแสดงเป็นผลิตภัณฑ์จากพื้นที่ชายแดนภาคใต้ของไทยได้รับการตอบรับจากชาวซาอุดีอาระเบีย
เป็นอย่างมาก เช่น นมถั่วเหลือง นมข้าวโพด นมแพะ นมโค ผ้าคลุมผมสตรี รองเท้าแตะ น้ําหอมไม้กฤษณา
และน้ําผึ้งชันโรง มีผู้ประกอบการไทยทําการจับคู่ธุรกิจได้กับผู้ประกอบการจากซาอุดีอาระเบียและกาตาร์ 4
ผลิตภัณฑ์ คาดว่าการแสดงสินค้าครั้งนี้จะสร้างมูลค่าการค้าราว 25 ล้านบาท เกิดการลงทุนเพิ่ม 180
ล้านบาท ที่สําคัญคือจะเกิดการจ้างงาน สร้างอาชีพให้ประชาชนในพื้นที่ชายแดนภาคใต้มีรายได้เพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“2 มกราคม” #วันคล้ายวันสิ้นพระชนม์ “สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์”
วันอังคารที่ 2 มกราคม 2567
“2 มกราคม” #วันคล้ายวันสิ้นพระชนม์ “สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์”
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระธิดาใน สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประสูติเมื่อวันอาทิตย์ที่ 6 พฤษภาคม 2466 ณ กรุงลอนดอน สหราชอาณาจักร
ทรงเป็นพระเชษฐภคินีของพระมหากษัตริย์ 2 พระองค์ คือ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่8 และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9
“สมเด็จกรมหลวงนราธิวาสราชนครินทร์” ทรงบําเพ็ญพระกรณียกิจอันเป็นคุณประโยชน์แก่ประเทศชาติในหลายสาขา ทั้งด้านการศึกษาและสาธารณสุข โดยเฉพาะทรงสืบสานงานมูลนิธิแพทย์อาสาสมเด็จพระศรีนครินทราบรมราชชนนี (มูลนิธิ พอ.สว.) พระองค์ทรงนําหน่วยแพทย์ พอ.สว. ออกเยี่ยมราษฎรและตรวจรักษาผู้ป่วยตามหมู่บ้านต่าง ๆ ที่อยู่ในถิ่นทุรกันดาร ในผู้ป่วยบางรายทรงรับไว้ในพระอนุเคราะห์ และส่งตัวไปรักษายังโรงพยาบาลในตัวจังหวัดหรือกรุงเทพมหานคร
เมื่อวันที่ 6 พฤษภาคม 2538 ในโอกาสมหามงคลเจริญพระชนมายุครบ 6 รอบ ในหลวงรัชกาลที่ 9 ทรงพระกรุณาโปรดเกล้าฯ สถาปนาพระอิสริยศักดิ์เป็นเจ้าฟ้าต่างกรมฝ่ายในตามธรรมเนียมโบราณราชประเพณีพระองค์เดียวในรัชกาล โดยทรงพระนามว่า “สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์”
ปลายปี 2550 สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ประชวร และเสด็จไปประทับรักษาพระองค์ ณ โรงพยาบาลศิริราช สิ้นพระชนม์เมื่อวันพุธที่ 2 มกราคม 2551 #วันนี้เมื่อ16ปีที่แล้ว สิริพระชันษา 84 ปี ในหลวงรัชกาลที่ 9 ทรงพระกรุณาโปรดเกล้าฯ ให้จัดการพระราชพิธีพระราชทานเพลิงพระศพระหว่างวันที่ 14-19 พฤศจิกายน 2551
รัฐบาลไทย-ข่าวทำเนียบรัฐบาล-​นายกฯ เผย ที่ประชุม ครม. เห็นชอบเพิ่มวันทำการประมง เริ่มตั้งแต่วันที่ 1 ม.ค. 67 เป็นต้นไป เพื่อแก้ไขปัญหาประมงไทย คาดสร้างงานสร้างรายได้กว่าพันล้านบาท
วันอังคารที่ 2 มกราคม 2567
02/01/2567
​นายกฯ เผย ที่ประชุม ครม. เห็นชอบเพิ่มวันทําการประมง เริ่มตั้งแต่วันที่ 1 ม.ค. 67 เป็นต้นไป เพื่อแก้ไขปัญหาประมงไทย คาดสร้างงานสร้างรายได้กว่าพันล้านบาท
​นายกฯ เผย ที่ประชุม ครม. เห็นชอบเพิ่มวันทําการประมง เริ่มตั้งแต่วันที่ 1 ม.ค. 67 เป็นต้นไป เพื่อแก้ไขปัญหาประมงไทย คาดสร้างงานสร้างรายได้กว่าพันล้านบาท
วันนี้ (2 ม.ค. 67) เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ที่ประชุม ครม. ได้มีมติให้เพิ่มวันในการทําการประมงให้กับเรือประมงในจํานวน 1,200 ลํา เพื่อเป็นการแก้ไขปัญหาประมงไทย โดยให้เริ่มตั้งแต่วันที่ 1 ม.ค 2567 เป็นต้นไป เพื่อจะเป็นการสร้างงานให้กับแรงงานมากกว่า 20,000 คน และสร้างรายได้ให้กับประเทศกว่าพันล้านบาท ซึ่งถือเป็นจุดเริ่มต้นในการคืนอาชีพ คืนชีวิตให้ชาวประมงไทย
รัฐบาลไทย-ข่าวทำเนียบรัฐบาล-พม. เตรียมจัดสัมมนาแก้ปัญหาโครงสร้างประชากร พร้อมขอทุกหน่วยงานร่วมมือจริงจัง หลังพบเด็กเกิดใหม่ลดลง
วันอังคารที่ 2 มกราคม 2567
พม. เตรียมจัดสัมมนาแก้ปัญหาโครงสร้างประชากร พร้อมขอทุกหน่วยงานร่วมมือจริงจัง หลังพบเด็กเกิดใหม่ลดลง
พม. เตรียมจัดสัมมนาแก้ปัญหาโครงสร้างประชากร พร้อมขอทุกหน่วยงานร่วมมือจริงจัง หลังพบเด็กเกิดใหม่ลดลง
วันที่ 1 ม.ค. 67 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า งานของกระทรวง พม. ที่จะเร่งดําเนินการในปี 2567 นั้น กระทรวง พม. จะจัดสัมมนาเกี่ยวกับโครงสร้างประชากร ในช่วงไตรมาสแรกของปี 2567 โดยเราถือว่าเป็นเรื่องสําคัญอย่างยิ่งของประเทศไทยในขณะนี้ เพราะปัจจุบัน ประเทศไทยมีอัตราการเกิดอยู่ที่ประมาณ 400,000 กว่าคน แต่อัตราการเสียชีวิตอยู่ที่ประมาณ 600,000 คน ถือว่าติดลบ ถ้ายังปล่อยให้เป็นอย่างนี้ไปเรื่อยๆ จะทําให้ประชากรของไทยลดลงเหลือ 33 ล้านคน ภายในเวลา 50 - 60 ปีจากนี้ไป ซึ่งแปลว่าคนรุ่นใหม่ที่กําลังเติบโตขึ้นมา จะกลายเป็นกลุ่มคนที่ต้องรับภาระมากมายในสังคมผู้สูงอายุเต็มรูปแบบ
นายวราวุธ กล่าวเพิ่มเติมว่า ทั้งนี้ ปัญหาทางสังคมและโครงสร้างประชากรของปนะเทศไทยในขณะนี้ จําเป็นต้องได้รับการแก้ไขด้วยการผนึกกําลังของทุกภาคส่วน ไม่ใช่แค่การส่งเสริมให้มีจํานวนเด็กแรกเกิดเพิ่มขึ้น เพราะเรากําลังมีปัญหาที่ประชาชนกลุ่ม Gen Y หรือกลุ่ม Gen Z ไม่อยากจะมีครอบครัวและไม่อยากมีผู้สืบสกุล ดังนั้น ทุกกระทรวงและทุกหน่วยงานจึงต้องร่วมผนึกกําลังกันแก้ไขปัญหา และร่วมสร้างสังคมให้มีความอบอุ่น มีความปลอดภัย และมีคุณภาพ เพื่อทําให้กลุ่มคนเหล่านี้รู้สึกถึงความปลอดภัยและความอุ่นใจในการสร้างครอบครัวและการมีลูกหลาน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #เด็กเกิดใหม่ลดลง
รัฐบาลไทย-ข่าวทำเนียบรัฐบาล-กรมการจัดหางาน เตือน แรงงานข้ามชาติที่ยื่นบัญชีรายชื่อแล้ว เร่งขอใบอนุญาตทำงาน ภายใน 15 มกราคม 2567
วันอังคารที่ 2 มกราคม 2567
02/01/2567
กรมการจัดหางาน เตือน แรงงานข้ามชาติที่ยื่นบัญชีรายชื่อแล้ว เร่งขอใบอนุญาตทํางาน ภายใน 15 มกราคม 2567
กรมการจัดหางาน เตือนแรงงาน 4 สัญชาติ ตามมติครม. เมื่อวันที่ 5 กรกฎาคม 2566 ที่ยื่นบัญชีรายชื่อแล้ว เร่งขอใบอนุญาตทํางานให้แล้วเสร็จ ที่เว็บไซต์ e-workpermit.doe.go.th ก่อนใบอนุญาตทํางานสิ้นอายุ
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางาน เปิดให้นายจ้างและสถานประกอบการที่จ้างแรงงานข้ามชาติที่มีสถานะไม่ถูกต้องตามกฎหมาย ตามมติคณะรัฐมนตรี เมื่อวันที่ 5 กรกฎาคม 2566 ที่ยื่นบัญชีรายชื่อแล้ว และประสงค์ทํางานต่อไป ให้ยื่นขอใบอนุญาตทํางาน ตามแบบ บต. 50 อ. 6 ผ่านเว็บไซต์ e - workpermit.doe.go.th ภายในวันที่ 15 มกราคม 2567 พร้อมชําระค่าธรรมเนียมใบอนุญาตทํางาน หากดําเนินการไม่ทันภายในระยะเวลาที่กําหนด การอนุญาตให้อยู่ในราชอาณาจักรเป็นกรณีพิเศษและการอนุญาตทํางานจะสิ้นสุดลง ส่งผลให้แรงงานข้ามชาติที่ได้รับการผ่อนผันให้ทํางานอยู่กับนายจ้าง กลายเป็นแรงงานผิดกฎหมาย ซึ่งมีความผิดตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 - 50,000 บาท และต้องถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการ ที่รับคนต่างด้าวเข้าทํางานโดยที่คนต่างด้าวไม่มีใบอนุญาตทํางาน หรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000 - 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 - 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
นายสมชาย กล่าวต่อไปว่า เมื่อยื่นเอกสารครบถ้วนแล้ว ให้ดําเนินการจัดเก็บข้อมูลอัตลักษณ์บุคคล จัดทําหนังสือเดินทางเพื่อตีวีซ่าและปรับปรุงทะเบียนประวัติ ภายในวันที่ 31 ตุลาคม 2567 เพื่อสามารถอยู่และทํางานต่อไปได้ถึงวันที่ 13 กุมภาพันธ์ 2568 หากไม่ดําเนินการตามระยะเวลาที่กําหนด การอนุญาตให้คนต่างด้าวดังกล่าวอยู่ในราชอาณาจักรเป็นกรณีพิเศษเพื่อการทํางานเป็นอันสิ้นสุด จึงขอให้นายจ้าง สถานประกอบการ และแรงงานข้ามชาติให้ความสําคัญศึกษาแนวทางการขอรับใบอนุญาตทํางาน และดําเนินการทุกขั้นตอนให้ครบถ้วนตามกรอบเวลา
ทั้งนี้ หากติดปัญหาไม่สามารถดําเนินการด้วนตนเองผ่านระบบอิเล็กทรอนิกส์ได้ สามารถขอรับบริการได้ที่สํานักงานจัดหางานจังหวัดทุกจังหวัด/สํานักงานจัดหางานกรุงเทพมหานครพื้นที่ 1 – 10 ในท้องที่ซึ่งเป็นที่ตั้งสถานที่ทํางานของนายจ้าง หากมีข้อสงสัย สอบถามข้อมูลได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-​นากยกฯ ย้ำไม่ได้เป็นการยื้อเวลา กรณี เยาวชน 14 ปี กราดยิงพารากอน มีความผิดปกติทางจิต ต้องได้รับการดูแลควบคุมของรัฐ
วันอังคารที่ 2 มกราคม 2567
02/01/2567
​นากยกฯ ย้ําไม่ได้เป็นการยื้อเวลา กรณี เยาวชน 14 ปี กราดยิงพารากอน มีความผิดปกติทางจิต ต้องได้รับการดูแลควบคุมของรัฐ
​นากยกฯ ย้ําไม่ได้เป็นการยื้อเวลา กรณี เยาวชน 14 ปี กราดยิงพารากอน มีความผิดปกติทางจิต ต้องได้รับการดูแลควบคุมของรัฐ
วันนี้ (2 ม.ค. 67) เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีถึงกรณีเยาวชนอายุ 14 ปี ก่อเหตุกราดยิงที่สยามพารากอน รับการรักษาตัวต่อที่สถาบันกัลยาณ์ราชนครินทร์ ซึ่งทางกรมพินิจ และคุ้มครองเด็กและเยาวชนหมดอํานาจควบคุมตัว เนื่องจากตํารวจส่งสํานวนคดีให้อัยการไม่ทันตามกําหนด ว่า ตรงนี้มีข้อสรุปว่าจะเข้าสู่สถานบําบัดเพื่อดูแลทางด้านจิตใจต่อ ซึ่งก็อยู่ในการควบคุม ดูแลของรัฐ
ผู้สื่อข่าวถามว่า ถ้าหากจะมีการยื้อเวลาต่อไป อาจจะกระทบต่อมั่นใจนักท่องเที่ยวจีนหรือไม่ นายกฯ กล่าวว่า ไม่ เพราะยังอยู่ภายใต้การควบคุมอยู่ ไม่ได้เป็นการยื้อเวลา แน่นอนว่าเด็กอายุ 14 ปีมีความผิดปกติทางด้านจิตก็ต้องดูแลตรงนี้ให้ดี
รัฐบาลไทย-ข่าวทำเนียบรัฐบาล-​นายกฯ เผย ครม.เห็นชอบรายงานผลการดำเนินการตามอนุสัญญาว่าด้วยการขจัดการเลือกปฏิบัติต่อสตรีฯ เพื่อชี้ให้เห็นถึงความก้าวหน้าของประเทศไทยในด้านสิทธิเสรีภาพ ความเสมอภาค และความเท่าเทียม
วันอังคารที่ 2 มกราคม 2567
02/01/2567
​นายกฯ เผย ครม.เห็นชอบรายงานผลการดําเนินการตามอนุสัญญาว่าด้วยการขจัดการเลือกปฏิบัติต่อสตรีฯ เพื่อชี้ให้เห็นถึงความก้าวหน้าของประเทศไทยในด้านสิทธิเสรีภาพ ความเสมอภาค และความเท่าเทียม
​นายกฯ เผย ครม.เห็นชอบรายงานผลการดําเนินการตามอนุสัญญาว่าด้วยการขจัดการเลือกปฏิบัติต่อสตรีฯ เพื่อชี้ให้เห็นถึงความก้าวหน้าของประเทศไทยในด้านสิทธิเสรีภาพ ความเสมอภาค และความเท่าเทียม
วันนี้ (2 ม.ค. 67) เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เป็นเรื่องที่น่ายินดีที่ประชุม ครม. เห็นชอบรายงานผลการดําเนินการตามอนุสัญญาว่าด้วยการขจัดการเลือกปฏิบัติต่อสตรีในทุกรูปแบบ เพื่อเป็นแนวทางในการปรับปรุง และพัฒนาความก้าวหน้าอย่างเต็มที่ของสตรี รวมถึงการคุ้มครองเด็ก ส่งเสริมสิทธิด้านการศึกษาต่าง ๆ เพื่อชี้ให้เห็นถึงความก้าวหน้าของประเทศไทยในด้านสิทธิเสรีภาพ ความเสมอภาค และความเท่าเทียม ส่วนการท่องเที่ยวและการกระตุ้นเศรษฐกิจของประเทศ นายกรัฐมนตรีกล่าวว่า มีการปรับโครงสร้างภาษีสรรพสามิต และภาษีอากรต่าง ๆ เช่น ภาษีสุราพื้นบ้านให้มีการปรับภาษีเป็น 0 % ทั้งนี้ ให้ทางกรมสรรพสามิตได้มีการทบทวนในเรื่องของกฎหมายที่มีส่วนเกี่ยวกับสุราพื้นบ้าน
รัฐบาลไทย-ข่าวทำเนียบรัฐบาล-เพื่อพี่น้องประชาชนปลอดภัยในทุกๆวัน
วันอังคารที่ 2 มกราคม 2567
เพื่อพี่น้องประชาชนปลอดภัยในทุกๆวัน
31 ธันวาคม 66 ศูนย์บรรเทาสาธารณภัยกระทรวงกลาโหม (ศบภ.กห.) โดย ศบภ.บก.ทท. และ ศบภ.เหล่าทัพ ได้จัดหน่วยทหารในพื้นที่เพื่อเข้าให้ความช่วยเหลือประชาชนจากเหตุการณ์อุทกภัยในพื้นที่ภาคใต้ตอนล่างที่ได้รับผลกระทบจากมรสุมตะวันออกเฉียงเหนือที่พัดปกคลุมอ่าวไทย
และภาคใต้ ซึ่งคาดว่าจะมีแนวโน้มเกิดขึ้นอย่างต่อเนื่อง และอาจจะมีกําลังแรงขึ้น ส่งผลให้ภาคใต้ตอนล่างมีฝนตกหนักถึงหนักมาก รวมถึงเกิดอุทกภัยและทําให้ประชาชนได้รับความเดือดร้อนมากกว่า 12,469 ครัวเรือน
ในการนี้ หน่วยทหารในพื้นที่ได้มีการปฏิบัติที่สําคัญ อาทิ
#ศบภ.บก.ทท. โดย หน่วยพัฒนาการเคลื่อนที่ 44 สํานักงานพัฒนาภาค 4 หน่วยบัญชาการทหารพัฒนา (นพค.44 สนภ.4 นทพ.) ได้มอบถุงยังชีพสิ่งของเครื่องอุปโภคบริโภคในพื้นที่ ต.ปากู อ.ทุ่งยางแดง จ.ปัตตานี
#ศบภ.ทบ. ได้แก่
- กรมทหารราบที่ 151 กองพันทหารราบที่ 1 (ร.151 พัน.1) (ค่ายกัลยานิวัฒนา) ได้บรรจุถุงยังชีพสิ่งของเครื่องอุปโภคบริโภค เพื่อเตรียมมอบให้กับผู้ประสบอุทกภัย และ ประกอบอาหาร รวมทั้งสนับสนุนเฮลิคอปเตอร์ส่งมอบอาหารและน้ําดื่ม ในพื้นที่ ต.สุคิริน อ.สุคิริน จ.นราธิวาส และ ต.บางนาค อ.เมืองนราธิวาส จ.นราธิวาส
- กองพันทหารช่างที่ 15 กองพลทหารราบที่ 15 (ช.พัน.15 พล.ร.15) ได้ปรับพื้นที่ทางสัญจร และติดตั้งสะพานเครื่องหนุนมั่น พร้อมมอบถุงยังชีพสิ่งของเครื่องอุปโภคบริโภคในพื้นที่ ต.สุคิริน อ.สุคิริน จ.นราธิวาส
- หน่วยเฉพาะกิจกรมทหารพรานที่ 41 (ฉก.ทพ.41) ได้ขนย้ายสิ่งของ ฟื้นฟู ทําความสะอาด และปรับภูมิทัศน์ ต.ตะโล๊ะหะลอ อ.รามัน จ.ยะลา รวมทั้งมอบถุงยังชีพสิ่งของเครื่องอุปโภคบริโภค ในพื้นที่ ต.กายูบอเกาะ, ต.จะกว๊ะ และ ต.ท่าธง อ.รามัน จ.ยะลา
- หน่วยเฉพาะกิจกรมทหารพรานที่ 45 (ฉก.ทพ.45) ได้มอบถุงยังชีพสิ่งของเครื่องอุปโภคบริโภค ในพื้นที่ ต.บาโงสะโตอ.ระแงะ จ.นราธิวาส
- หน่วยเฉพาะกิจสันติสุข (ฉก.สันติสุข) ได้มอบอาหารและน้ําดื่ม ในพื้นที่ ต.ตะลุบัน อ.สายบุรี จ.ปัตตานี และ ต.รือเสาะ อ.รือเสาะ จ.นราธิวาส
- หน่วยเฉพาะกิจสงขลา (ฉก.สงขลา) ได้มอบถุงยังชีพสิ่งของเครื่องอุปโภคบริโภค ในพื้นที่ต.สะบ้าย้อย อ.สะบ้าย้อย จ.สงขลา
#ศบภ.ทร.
- หน่วยเฉพาะกิจนาวิกโยธิน กองทัพเรือ (ฉก.นย.ทร.) ได้ฟื้นฟูและทําความสะอาดสถานที่ ในพื้นที่ ต.ละหาร อ.ยี่งอ จ.นราธิวาส ตลอดจนมอบถุงยังชีพสิ่งของเครื่องอุปโภค-บริโภค รวมทั้งข้าวสารและน้ําดื่มในพื้นที่ ต.ละหาร อ.ยี่งอ ต.ปูโยะ อ.สุไหงโก-ลก และ ต.ปะลุกาสาเมาะ อ.บาเจาะ จ.นราธิวาสจว.นราธิวาส
ทั้งนี้ ศบภ.กห. จะดําเนินการติดตามสถานการณ์น้ําจากศูนย์บริหารจัดการน้ําส่วนหน้าในพื้นที่เสี่ยงอุทกภัยภาคใต้ ร่วมกับศูนย์อํานวยการบริหารจังหวัดชายแดนภาคใต้ (ศอ.บต.) กรมชลประทาน การไฟฟ้าฝ่ายผลิตแห่งประเทศไทย กรมป้องกันและบรรเทาสาธารณภัย องค์กรปกครองส่วนท้องถิ่น และหน่วยงานในพื้นที่ เพื่อทําการเข้าให้ความช่วยเหลือและเร่งระบายน้ําออกจากพื้นที่ต่างๆ ต่อไป
รัฐบาลไทย-ข่าวทำเนียบรัฐบาล-ครม.รับทราบข้อเสนอแนะเพื่อป้องกันการทุจริต กรณีโครงการที่ได้รับเงินสนับสนุนจาก “กองทุนเพื่อส่งเสริมการอนุรักษ์พลังงาน” ในกลุ่มงานส่งเสริมอนุรักษ์พลังงานและพลังงานทดแทน
วันอังคารที่ 2 มกราคม 2567
02/01/2567
ครม.รับทราบข้อเสนอแนะเพื่อป้องกันการทุจริต กรณีโครงการที่ได้รับเงินสนับสนุนจาก “กองทุนเพื่อส่งเสริมการอนุรักษ์พลังงาน” ในกลุ่มงานส่งเสริมอนุรักษ์พลังงานและพลังงานทดแทน
ครม.รับทราบข้อเสนอแนะเพื่อป้องกันการทุจริต กรณีโครงการที่ได้รับเงินสนับสนุนจาก “กองทุนเพื่อส่งเสริมการอนุรักษ์พลังงาน” ในกลุ่มงานส่งเสริมอนุรักษ์พลังงานและพลังงานทดแทนเศรษฐกิจฐานรากโครงการระบบสูบน้ําพลังงานแสงอาทิตย์เพื่อการเกษตร สําหรับบ่อบาดาล
วันนี้ (2 ม.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบข้อเสนอแนะเพื่อป้องกันการทุจริต กรณีโครงการที่ได้รับเงินสนับสนุนจาก “กองทุนเพื่อส่งเสริมการอนุรักษ์พลังงาน” ในกลุ่มงานส่งเสริมอนุรักษ์พลังงานและพลังงานทดแทนเศรษฐกิจฐานรากโครงการระบบสูบน้ําพลังงานแสงอาทิตย์เพื่อการเกษตร สําหรับบ่อบาดาล ตามที่คณะกรรมการป้องกันและปราบปรามการทุจริต (คณะกรรมการ ป.ป.ช.) เสนอ
นายคารม กล่าวว่า คณะกรรมการ ป.ป.ช. ได้มีการศึกษาเพื่อเฝ้าระวังในโครงการที่ได้รับเงินสนับสนุนจาก “กองทุนเพื่อส่งเสริมการอนุรักษ์พลังงาน” ในกลุ่มงานส่งเสริมอนุรักษ์พลังงานและพลังงานทดแทนเศรษฐกิจฐานรากโครงการระบบสูบน้ําพลังงานแสงอาทิตย์เพื่อการเกษตร สําหรับบ่อบาดาล พบประเด็นในขั้นตอนต่าง ๆ ของโครงการอาจนําไปสู่การทุจริตและประพฤติมิชอบ ดังนี้ 1.การจัดสรรงบประมาณ 2.การยื่นขอโครงการต่อกองทุนเพื่อส่งเสริมการอนุรักษ์พลังงาน 3.การจัดซื้อจัดจ้าง 4.กรรมสิทธิ์และการบํารุงรักษา 5.การใช้ประโยชน์จากทรัพย์สินและความคุ้มค่า 6.การติดตามและประเมินผลโครงการ และ 7.การเปิดเผยข้อมูลโครงการเพื่อให้เกิดความโปร่งใส
ครม.มอบหมายให้กระทรวงพลังงานเป็นหน่วยงานหลักรับเรื่องนี้ไปพิจารณาร่วมกับกระทรวงการคลัง กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงอุตสาหกรรม สํานักงบประมาณ สํานักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้องให้ได้ข้อยุติ โดยให้กระทรวงพลังงานสรุปผลการพิจารณา ผลการดําเนินการ ความเห็นในภาพรวม แล้วส่งให้สํานักเลขาธิการคณะรัฐมนตรีภายใน 30 วัน นับจากวันที่ได้รับแจ้งจากสํานักเลขาธิการคณะรัฐมนตรีเพื่อนําเสนอคณะรัฐมนตรีต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย เริ่มแล้ว “พักหนี้-ปลดหนี้ SMEs” โดย บสย. ตามนโยบายแก้หนี้ทั้งระบบของรัฐบาล ลงทะเบียน 1 ม.ค. 67 เป็นต้นไป
วันอังคารที่ 2 มกราคม 2567
02/01/2567
โฆษกรัฐบาลเผย เริ่มแล้ว “พักหนี้-ปลดหนี้ SMEs” โดย บสย. ตามนโยบายแก้หนี้ทั้งระบบของรัฐบาล ลงทะเบียน 1 ม.ค. 67 เป็นต้นไป
โฆษกรัฐบาลเผย เริ่มแล้ว “พักหนี้-ปลดหนี้ SMEs” โดย บสย. ตามนโยบายแก้หนี้ทั้งระบบของรัฐบาล ลงทะเบียน 1 ม.ค. 67 เป็นต้นไป
วันนี้ (2 ม.ค. 67) นายชัย วัชรงค์ โฆษกประจําสํานักนายกรัฐมนตรี เผยว่า ตามที่รัฐบาลได้มีนโยบายในการแก้ปัญหาหนี้ทั้งระบบอย่างจริงจังและให้เกิดผลเป็นรูปธรรมโดยเร็วนั้น ล่าสุดในส่วนของวิสาหกิจขนาดกลางและขนาดย่อม (SMEs) บริษัทประกันสินเชื่ออุตสาหกรรมขนาดย่อม (บสย.) โดยคณะกรรมการ บสย. ได้มีมติอนุมัติดําเนินโครงการช่วยเหลือผู้ประกอบการ SMEs ตามที่ บสย. เสนอ รวม 2 โครงการ คือ
1. มาตรการพักหนี้ ผู้ประกอบการวิสาหกิจขนาดกลางและขนาดย่อม (SMEs) ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (ระยะเวลาดําเนินโครงการ 18 เดือน เริ่ม 1 ม.ค. 2567 - 30 มิ.ย. 2568) ตามเงื่อนไข ดังนี้
- เป็นลูกหนี้ SMEs รหัส 21 (รหัสสถานะบัญชี 21 สําหรับลูกหนี้ค้างชําระเกิน 90 วันจากผลกระทบโควิด 2019 หรือ NPL) (ณ 31 ธันวาคม 2566) ทั้งบุคคลธรรมดาและนิติบุคคล ที่มีวงเงินสัญญาไม่เกิน 10 ล้านบาท
- เป็นลูกหนี้ บสย. ที่เข้าร่วมโครงการปรับปรุงโครงสร้างหนี้ และเข้าร่วม มาตรการ “บสย.พร้อมช่วย” และปฏิบัติตามเงื่อนไขเป็นระยะเวลา 3 เดือน สามารถพักชําระค่างวด 1 ปี (ไม่เกิน มิ.ย. 2568)
- ภายหลังครบกําหนดพักชําระหนี้ ให้ชําระค่างวดตามแผนปรับโครงสร้างหนี้เดิม
- คาดว่าจะสามารถช่วยลูกหนี้เข้าร่วมโครงการและกลับเข้าสู่ระบบได้ประมาณ 64,000 ราย โดยระยะเวลาการพักชําระหนี้ ขึ้นอยู่กับระยะเวลาการยื่นความจํานงของลูกหนี้ (ระยะเวลารวม 18 เดือน และต้องผ่อนชําระต่อเนื่อง 3 เดือน)
- เปิดลงทะเบียน 1 มกราคม 2567 เป็นต้นไป ผ่านช่องทาง Line Official Account @tcgfirst และสํานักงานเขต บสย. ทั่วประเทศ
2. ต่อยอดมาตรการ 3 สี “ปลดหนี้” มาตรการสีฟ้า ลดเงินต้น 15% (ระยะเวลา 1 มกราคม – 30 มิถุนายน 2567)
- สําหรับลูกหนี้ บสย. ที่เข้าร่วมโครงการ “บสย. พร้อมช่วย” ปรับโครงสร้างหนี้ บสย. เข้ามาตรการ 3 สี ในกลุ่มสีเขียว และเข้ามาตรการสีฟ้า (มาตรการ 3 สี ม่วง เหลือง เขียว )
- เป็นลูกหนี้ บสย. กลุ่มสีเขียว ที่มีประวัติการชําระดีต่อเนื่อง 3 เดือนและต้องการ “ปลดหนี้” บสย. ช่วยลูกหนี้ ตัวเบายิ่งขึ้น บสย. ลดเงินต้น 15% โดยต้องปลดหนี้ ภายใน 60 วัน นับตั้งแต่วันที่ได้รับอนุมัติ
โครงการต่อยอดมาตรการสีฟ้า ปลดหนี้ ลดเงินต้น 15% (ม่วง เหลือง เขียว และ ฟ้า) เป็นโครงการเพิ่มเติมต่อจากมาตรการ 3 สี สําหรับลูกหนี้ กลุ่มสีเขียว ผ่อนดี 3 งวดต่อเนื่องที่ต้องการปลดหนี้ โดยสามารถยื่นความประสงค์ขอเข้ามาตรการสีฟ้า ได้ตั้งแต่วันที่ 1 มกราคม 2567 เป็นต้นไป ระยะเวลาดําเนินโครงการ 6 เดือน สิ้นสุด 30 มิถุนายน 2567 คาดว่าจะช่วยลูกหนี้ กลุ่มไมโคร หรือรายย่อย กลับเข้าสู่ระบบได้เร็วขึ้น คาดว่าจะช่วยแก้หนี้ ปลดหนี้ ได้ประมาณ 5,000 ราย
“ลูกหนี้ที่ต้องการขอรับคําปรึกษาเรื่องแก้หนี้ ปลดหนี้ ปรับโครงสร้างหนี้ สามารถขอรับคําปรึกษาฟรี ได้ที่ศูนย์ที่ปรึกษาทางการเงิน SMEs หรือ บสย. F.A.Center หรือลงทะเบียนขอรับคําปรึกษาฟรี ที่ Line Official Account @tcgfirst” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-เดินหน้าดึงดูดการถ่ายทำภาพยนตร์ต่างชาติในไทย
วันอังคารที่ 2 มกราคม 2567
02/01/2567
เดินหน้าดึงดูดการถ่ายทําภาพยนตร์ต่างชาติในไทย
วันอังคารที่ 2 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ามาตรการดึงดูดการถ่ายทําภาพยนตร์ต่างชาติในไทย เช่น การคืนเงินร้อยละ 15
สําหรับการถ่ายทําภาพยนตร์ที่มีค่าใช้จ่ายมากกว่า 50 ล้านบาท และเพิ่มได้อีกร้อยละ 5 แต่ไม่เกินร้อยละ 20
หากเนื้อหาภาพยนตร์ส่งเสริมการท่องเที่ยว Soft Power หรือถ่ายทําในเมืองรองของไทย
โดยล่าสุดภาพยนตร์ฟอร์มยักษ์จากบอลลีวูดเรื่อง Welcome to the Jungle สนใจมาถ่ายทําในประเทศไทย
ช่วงไตรมาสแรกของปี 2567 ซึ่งจะมีนักแสดงชื่อดังจากบอลลีวูดกว่า 20 คน และเจ้าหน้าที่ที่เกี่ยวข้องอีกราว
200 คนเดินทางมาประเทศไทย จึงเป็นโอกาสในการนําเสนอแหล่งท่องเที่ยว วัฒนธรรม
และอาหารไทยสู่สายตาชาวโลกให้ผู้ชมภาพยนตร์อยากเดินทางมาท่องเที่ยวเมืองไทย
พร้อมทั้งกระตุ้นการใช้จ่ายและการจ้างงานในพื้นที่ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดเงื่อนไข “Easy E-Receipt” SHOPPING ยังไงให้ได้ลดหย่อนภาษี (ระยะเวลาโครงการเริ่ม 1 ม.ค. - 15 ก.พ. 67)
วันอังคารที่ 2 มกราคม 2567
เปิดเงื่อนไข “Easy E-Receipt” SHOPPING ยังไงให้ได้ลดหย่อนภาษี (ระยะเวลาโครงการเริ่ม 1 ม.ค. - 15 ก.พ. 67)
.....
เปิดเงื่อนไข “Easy E-Receipt” SHOPPING ยังไงให้ได้ลดหย่อนภาษี (ระยะเวลาโครงการเริ่ม 1 ม.ค. - 15 ก.พ. 67)
.
Easy E-Receipt มาตรการหักลดหย่อนค่าซื้อสินค้าหรือค่าบริการในราชอาณาจักร ตามจํานวนจ่ายจริง แต่ไม่เกิน 50,000 บาท เฉพาะที่ได้รับ e-Tax Invoice หรือ e-Receipt ระยะเวลาดําเนินโครงการตั้งแต่วันที่ 1 ม.ค. - 15 ก.พ. 2567
.
หลักเกณฑ์การใช้สิทธิตามมาตรการฯ :
1. กรณีซื้อสินค้าหรือรับบริการจากผู้ประกอบการจดทะเบียนภาษีมูลค่าเพิ่ม จะต้องมีใบกํากับภาษีแบบเต็มรูปตามมาตรา 86/4 แห่งประมวลรัษฎากรในรูปแบบอิเล็กทรอนิกส์ (e-Tax Invoice)
2. กรณีการซื้อสินค้าหรือการรับบริการจากผู้ขายสินค้าหรือผู้ให้บริการที่ไม่เป็นผู้ประกอบการจดทะเบียนภาษีมูลค่าเพิ่ม จะต้องมีใบรับตามมาตรา 105 แห่งประมวลรัษฎากรในรูปแบบอิเล็กทรอนิกส์ (e-Receipt)
เฉพาะค่าซื้อสินค้าหรือค่าบริการ ดังนี้ ค่าซื้อหนังสือ หนังสือพิมพ์ และนิตยสาร ค่าบริการหนังสือ หนังสือพิมพ์ และนิตยสารที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ต ค่าซื้อสินค้าหนึ่งตําบลหนึ่งผลิตภัณฑ์ ซึ่งได้ลงทะเบียนกับ กรมการพัฒนาชุมชนแล้ว
3. ค่าซื้อสินค้าและค่าบริการตามข้อ 1 และ 2 เมื่อรวมกันแล้วสามารถหักลดหย่อนได้ตามจํานวนที่จ่ายจริง แต่ไม่เกิน 50,000 บาท
4. สําหรับรายชื่อสินค้าและบริการที่ “ไม่สามารถใช้สิทธิลดหย่อนภาษี” ได้แก่ ค่าซื้อสุรา เบียร์ ไวน์ ยาสูบ ค่าซื้อรถยนต์ รถจักรยานยนต์ และเรือ น้ํามันและก๊าซ ค่าสาธารณูปโภค ค่าน้ําประปา ค่าไฟฟ้า ค่าบริการสัญญาณโทรศัพท์ ค่าบริการสัญญาณอินเทอร์เน็ต ทั้งนี้ หลักเกณฑ์อื่น ๆ จะเป็นไปตามที่กรมสรรพากรกําหนด
สอบถามเพิ่มเติมได้ที่ศูนย์บริการข้อมูลสรรพากร โทร 1161
.
อ่านเพิ่มเติม คลิก https://www.thaigov.go.th/news/contents/details/76509
#ไทยคู่ฟ้า #สื่อสารรัฐบาลไทย
------------------
รัฐบาลไทย-ข่าวทำเนียบรัฐบาล-รัฐหนุน e-Government เชื่อมข้อมูลระหว่างภาครัฐ-เอกชน เชื่อมข้อมูลแล้ว 95 หน่วยงาน เพิ่มความสะดวกให้ปชช. และภาคธุรกิจ
วันอังคารที่ 2 มกราคม 2567
รัฐหนุน e-Government เชื่อมข้อมูลระหว่างภาครัฐ-เอกชน เชื่อมข้อมูลแล้ว 95 หน่วยงาน เพิ่มความสะดวกให้ปชช. และภาคธุรกิจ
.....
รัฐหนุน e-Government เชื่อมข้อมูลระหว่างภาครัฐ-เอกชน เชื่อมข้อมูลแล้ว 95 หน่วยงาน เพิ่มความสะดวกให้ปชช. และภาคธุรกิจ
.
รัฐบาลสนับสนุนแนวทางการใช้เทคโนโลยีมาช่วยให้การทํางาน “รัฐบาลอิเล็กทรอนิกส์ (e-Government) เพื่อช่วยให้ประชาชน/ภาคธุรกิจ เข้าถึงข้อมูลภาครัฐง่ายขึ้น
.
การดําเนินการที่ผ่านมา ได้เชื่อมข้อมูลหน่วยงานภาครัฐที่เกี่ยวข้องแล้ว 95 หน่วยงาน พร้อมปรับกระบวนการและขั้นต่อการติดต่อ นําเข้าข้อมูลสู่ระบบออนไลน์ ลดขั้นตอนในการขอเอกสารสําคัญ ส่งผลให้เกิดความสะดวกในการประกอบธุรกิจของภาคเอกชน (Ease of doing Business)  เช่น
.
• ออกใบอนุญาต
• แจ้งผลการพิจารณา
• ใบรับรอง
• หลักฐานอื่น ๆ
.
ดําเนินการในรูปแบบไฟล์อิเล็กทรอนิกส์ (PDF) ลงนามด้วย e-Signature ที่มีความน่าเชื่อถือและตรวจสอบได้ ซึ่งสามารถส่งให้หน่วยงานอื่น ๆ ผ่านระบบ e-Service
.
นโยบายดังกล่าว จะส่งเสริมให้เกิดเรียนรู้ในภาคธุรกิจ SMEs รวมถึงสร้างเครือข่ายทางธุรกิจ ที่จะนําไปสู่การยกระดับและพัฒนาผู้ประกอบการให้เติบโตอย่างเข้มแข็งต่อไป
.
อ่านเพิ่มเติม คลิก https://www.thaigov.go.th/news/contents/details/76743
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567
วันอังคารที่ 2 มกราคม 2567
02/01/2567
ปลัดฯ ณัฐพล นําคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567
ปลัดฯ ณัฐพล นําคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567
วันนี้ (1 มกราคม 2567) เวลา 09.00 น. ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ถวายแจกันดอกไม้เบื้องหน้าพระบรมฉายาลักษณ์ฯ และลงนามถวายพระพร พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่พุทธศักราช 2567 โดยมีนางสาวณัฏฐิยา เนตยสุภา รองปลัดกระทรวงอุตสาหกรรม นายศุภกิจ บุญศิริ รองอธิบดีกรมโรงงานอุตสาหกรรม รักษาราชการแทน ผู้ตรวจราชการกระทรวงอุตสาหกรรม นายเอกนิติ รมยานนท์ รองเลขาธิการสํานักงานมาตรฐานผลิตอุตสาหกรรม รักษาราชการแทนผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายวันชัย พนมชัย เลขาธิการสํานักงานมาตรฐานผลิตอุตสาหกรรม นายภาสกร ชัยรัตน์ อธิบดีกรมส่งเสริมอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ รักษาราชการแทนอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย รักษาราชการแทนเลขาธิการคณะกรรมการอ้อยและน้ําตาลทราย นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เข้าร่วมด้วย ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-นายกฯ พอใจสถิติอุบัติเหตุช่วงปีใหม่ลดลง กำชับ ก.คมนาคม ปรับปรุงและยกระดับการให้บริการหมอชิต 2
วันอังคารที่ 2 มกราคม 2567
นายกฯ พอใจสถิติอุบัติเหตุช่วงปีใหม่ลดลง กําชับ ก.คมนาคม ปรับปรุงและยกระดับการให้บริการหมอชิต 2
.....
นายกฯ พอใจสถิติอุบัติเหตุช่วงปีใหม่ลดลง กําชับ ก.คมนาคม ปรับปรุงและยกระดับการให้บริการหมอชิต 2
.
นายเศรษฐา ทวีสิน นายกรัฐมนตรี และ รมว.กค. พอใจภาพรวมอุบัติเหตุทางถนนช่วงเทศกาลปีใหม่ลดลงจากปีที่ผ่านมาอย่างมีนัยสําคัญ เช่น ผู้เสียชีวิต ลดลงจาก 218 ราย เหลือ 128 ราย ในปีนี้ พร้อมขอบคุณทุกหน่วยงานที่ช่วยกัน และขอให้ช่วยดูแลความปลอดภัยและอํานวยความสะดวกประชาชนที่ยังอยู่ระหว่างเดินทางกลับด้วย โดยหวังว่าจะช่วยกันเพื่อให้ภาพรวมการเกิดอุบัติเหตุลดลงได้ มากกว่านี้อีก
.
ส่วนกรณีการวิพากษ์วิจารณ์การให้บริการของสถานีขนส่งผู้โดยสารหมอชิต 2 ว่าไม่เรียบร้อย ไม่มีความปลอดภัยพื้นฐานให้กับประชาชน นายกฯ ได้รับทราบว่า บขส. ได้แก้ไขปัญหาต่าง ๆ ดูแลความปลอดภัยของประชาชน ตรวจสอบพนักงานขับรถและสภาพรถโดยสารพร้อมให้บริการผู้โดยสารและอํานวยความสะดวกอย่างต่อเนื่อง อย่างไรก็ตาม ขอให้กระทรวงคมนาคม พัฒนาคุณภาพการให้บริการประชาชน ปรับปรุงโครงสร้างพื้นฐานอาคารชานชาลา และสิ่งอํานวยความสะดวก เพื่อยกระดับคุณภาพการให้บริการให้มีประสิทธิภาพยิ่งขึ้นต่อไปด้วย โดยให้ตั้งเป้าหมายที่เป็นรูปธรรมในช่วงสงกรานต์นี้
อ่านเพิ่มเติม คลิก https://www.thaigov.go.th/news/contents/details/76883
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ ขอให้ ครม. น้อมนำพระราชดำรัสของพระบาทสมเด็จพระเจ้าอยู่หัว มาเป็นแนวทางในการทำงาน
วันอังคารที่ 2 มกราคม 2567
02/01/2567
​นายกฯ ขอให้ ครม. น้อมนําพระราชดํารัสของพระบาทสมเด็จพระเจ้าอยู่หัว มาเป็นแนวทางในการทํางาน
​นายกฯ ขอให้ ครม. น้อมนําพระราชดํารัสของพระบาทสมเด็จพระเจ้าอยู่หัว มาเป็นแนวทางในการทํางาน
วันนี้ (2 ม.ค. 67) เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า วันนี้ที่ประชุม ครม. ได้หารือเรื่องสําคัญหลายเรื่อง ถึงแม้จะเป็นการทํางานวันแรก ตนเองได้มอบหลักสําคัญในการทํางานให้แก่คณะรัฐมนตรี ขอให้น้อมนําพระราชดํารัสของพระบาทสมเด็จพระเจ้าอยู่หัวที่ได้พระราชทานในโอกาสปีใหม่ เรื่องของการทํางาน การสืบสานประเพณีวัฒนธรรมไทยอันดีงามของไทยมาปฏิบัติในการทํางาน โดยปีนี้เป็นปีมหามงคล รัฐบาลได้จัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ซึ่งมีแผนงานชัดเจน ขอให้คณะกรรมการ หรือผู้ที่เกี่ยวข้องทุกท่านดําเนินงานอย่างเคร่งครัด
รัฐบาลไทย-ข่าวทำเนียบรัฐบาล-พม. รับมอบอาหารแช่แข็ง - บะหมี่กึ่งสำเร็จรูป มูลค่ากว่า 1.6 แสนบาท ช่วยกลุ่มเปราะบางให้อิ่มท้อง
วันอังคารที่ 2 มกราคม 2567
พม. รับมอบอาหารแช่แข็ง - บะหมี่กึ่งสําเร็จรูป มูลค่ากว่า 1.6 แสนบาท ช่วยกลุ่มเปราะบางให้อิ่มท้อง
พม. รับมอบอาหารแช่แข็ง - บะหมี่กึ่งสําเร็จรูป มูลค่ากว่า 1.6 แสนบาท ช่วยกลุ่มเปราะบางให้อิ่มท้อง
วันที่ 28 ธ.ค. 66เวลา 10.00 น. นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ เป็นประธานรับมอบอาหารพร้อมทานแช่แข็ง จํานวน 3,000 ถาด และอาหารแห้ง (บะหมี่กึ่งสําเร็จรูป) จํานวน 22 ลัง รวมมูลค่า 162,757.70 บาท จากมูลนิธิ เชฟแคร์ส ร่วมกับมูลนิธิ วีวี แชร์ พร้อมทั้งรับมอบเงินบริจาค จํานวน 50,000 บาท จากมูลนิธิ วีวี แชร์ นําโดย นางมาริษา เจียรวนนท์ ผู้ก่อตั้งมูลนิธิ เชฟแคร์ส และนางศรินทร เมธีวัชรานนท์ รองประธานฝ่ายปฏิบัติการและเหรัญญิก มูลนิธิ วีวี แชร์ พร้อมคณะ เพื่อมอบให้กระทรวง พม. นําไปช่วยเหลือประชาชนกลุ่มเปราะบางที่อยู่ในความดูแลของกระทรวง พม. ได้แก่ เด็ก ผู้สูงอายุ คนพิการ และผู้ด้อยโอกาส ที่ประสบปัญหาขาดแคลนอาหาร โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ร่วมรับมอบ ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายธเนศพล กล่าวว่า ในนามของกระทรวง พม. ขอขอบคุณคณะผู้บริหารและเจ้าหน้าที่ มูลนิธิ เชฟแคร์ส และมูลนิธิ วีวี แชร์ ที่ร่วมเป็นส่วนหนึ่งในการสนับสนุนและส่งเสริมคุณภาพชีวิต และบรรเทาความเดือดร้อนของประชาชนกลุ่มเปราะบาง โดยได้มอบอาหารพร้อมทานแช่แข็งและอาหารแห้ง เพื่อให้กระทรวง พม. นําไปช่วยเหลือให้กับกลุ่มเปราะบางที่อยู่ในความดูแลของกระทรวง พม. ตั้งแต่ เด็ก ผู้สูงอายุ คนพิการ กลุ่มสตรี และผู้ด้อยโอกาสที่ประสบปัญหาทางสังคม ทั้งนี้ ขอเชิญชวนทุกภาคส่วนและประชาชนร่วมบริจาคสิ่งของที่จําเป็น เครื่องอุปโภคและบริโภค เพื่อส่งต่อความช่วยเหลือแก่กลุ่มเปราะบาง รวมทั้งผู้ประสบอุทกภัยในขณะนี้
ทั้งนี้ สามารถติดต่อบริจาคได้ที่ ศูนย์รับบริจาคกระทรวง พม. โทร 0 2659 6419 อีเมล์ : donation.mso@m-society.go.th และสํานักงานพัฒนาสังคมและความมั่นคงของมนุษย์จังหวัดทั่วประเทศ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #ศูนย์รับบริจาคพม
รัฐบาลไทย-ข่าวทำเนียบรัฐบาล-​PM and spouse chair Buddhist ritual on occasion of New Year 2024
วันอังคารที่ 2 มกราคม 2567
02/01/2567
​PM and spouse chair Buddhist ritual on occasion of New Year 2024
​PM and spouse chair Buddhist ritual on occasion of New Year 2024
January 2, 2024, at 0730hrs, at the Outer Santi Maitri Building, Government House, Government Spokesperson Chai Wacharonke disclosed that Prime Minister and Minister of Finance Srettha Thavisin, together with Mrs. Pakpilai Thavisin, spouse, presided over a Buddhist ritual and ceremony on occasion of the New Year 2024. Participating in the ceremony were deputy prime ministers, members of the cabinet, Prime Minister’s Secretary General, political officials, chiefs of offices in the Government House, Government House officials, and concerned staffs.
Upon arrival, the Prime Minister lit candle and incense sticks to pay homage to the Triple Gems. Following the chanting by 10 senior monks, he led all the participants to present the monks with the triple robes and offerings. The monks chanted to accept the offerings before the Prime Minister poured the water of dedication, received the blessing, and paid homage to the Triple Gems and the senior monks.
The Prime Minister and spouse, then, led deputy prime ministers and spouses, members of the cabinet, and all participants to give alms to 67 monks in front of Thai Khu Fah and Santi Maitri Buildings, before paying homage to the sacred shrines in the Government House compound.
รัฐบาลไทย-ข่าวทำเนียบรัฐบาล-โฆษกรัฐบาล เผย รัฐบาลเห็นชอบจัดตั้งเขตส่งเสริมเศรษฐกิจพิเศษศูนย์ธุรกิจ EEC และเมืองใหม่น่าอยู่อัจฉริยะ (EEC Business Center and Livable Smart City)
วันอังคารที่ 2 มกราคม 2567
02/01/2567
โฆษกรัฐบาล เผย รัฐบาลเห็นชอบจัดตั้งเขตส่งเสริมเศรษฐกิจพิเศษศูนย์ธุรกิจ EEC และเมืองใหม่น่าอยู่อัจฉริยะ (EEC Business Center and Livable Smart City)
โฆษกรัฐบาล เผย รัฐบาลเห็นชอบจัดตั้งเขตส่งเสริมเศรษฐกิจพิเศษศูนย์ธุรกิจ EEC และเมืองใหม่น่าอยู่อัจฉริยะ (EEC Business Center and Livable Smart City) พร้อมเตรียมจ้างงาน 2 แสนตําแหน่งรองรับธุรกิจใหม่ใน EEC
วันนี้ (2 มกราคม 2567) นายชัย วัชรงค์ โฆษกประจําสํานักนายกรัฐมนตรี เผยว่า ที่ประชุมคณะกรรมการนโยบายเขตพัฒนาพิเศษภาคตะวันออก (กพอ.) หรือบอร์ด EEC ซึ่งนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุม ได้เห็นชอบจัดตั้งเขตส่งเสริมเศรษฐกิจพิเศษศูนย์ธุรกิจ EEC และเมืองใหม่น่าอยู่อัจฉริยะ ด้วยวิสัยทัศน์ในการเป็นศูนย์กลางธุรกิจและการเงินระดับภูมิภาคในปี 2570 และ 1 ใน 10 เมืองน่าอยู่อัจฉริยะของโลกในปีพ.ศ. 2580 และประกาศให้พื้นที่พัฒนาระยะที่ 1 ขนาดพื้นที่ประมาณ 5,795 ไร่ จากพื้นที่ทั้งหมดประมาณ 14,619 ไร่ ในตําบลห้วยใหญ่ อําเภอบางละมุง จังหวัดชลบุรี เป็นเขตส่งเสริมเศรษฐกิจพิเศษประเภทเพื่อกิจการพิเศษ มูลค่าการลงทุนประมาณ 534,985 ล้านบาท
บอร์ด EEC ได้เน้นย้ําถึงการผลักดันให้เกิดการลงทุนในอุตสาหกรรมเป้าหมายพิเศษและกลุ่มธุรกิจอื่น ๆ ที่เกี่ยวข้องในพื้นที่พัฒนาระยะที่ 1 ใน EEC เช่น พลังงานสะอาด ดิจิทัลและ 5G โลจิสติกส์ การท่องเที่ยว การบริการตลาดการเงินในฐานะศูนย์กลางการเงิน EEC การแพทย์และสุขภาพสมัยใหม่ครบวงจร การพัฒนาบุคลากรและการศึกษาวิจัยระดับนานาชาติ ตามแนวคิดการสร้างระบบนิเวศธุรกิจที่ผสมผสานระหว่างธรรมชาติ คน นวัตกรรม และเทคโนโลยีอย่างมีประสิทธิภาพและยั่งยืน
โฆษกประจําสํานักนายกรัฐมนตรี ได้กล่าวเพิ่มเติมว่า เขตส่งเสริมเศรษฐกิจพิเศษศูนย์ธุรกิจ EEC และเมืองใหม่น่าอยู่อัจฉริยะจะเป็นแหล่งที่อยู่อาศัยชั้นดีที่มีความน่าอยู่และปลอดภัย รวมถึงมีคุณภาพสิ่งแวดล้อมระดับสากล โดยจะรองรับให้มีผู้เข้าอยู่อาศัยจํานวนกว่า 350,000 คนจากทุกกลุ่มรายได้ และจะเป็นเมืองธุรกิจคู่กรุงเทพที่เกิดการสร้างงานสร้างอาชีพให้กับประชาชนกว่า 200,000 ตําแหน่งด้วยมูลค่าการจ้างงานกว่า 1.2 ล้านล้านบาท และกลุ่มสตาร์ตอัพ (Start-up) ในภาคอุตสาหกรรมเป้าหมายพิเศษและกลุ่มธุรกิจอื่น ๆ ที่เกี่ยวข้องจํานวน 150 – 300 กิจการ ซึ่งจะนําไปสู่การกระตุ้นให้ไทยเกิดการขยายตัวทางเศรษฐกิจและมีผลิตภัณฑ์มวลรวมในประเทศ (GDP) เพิ่มขึ้นเป็นมูลค่า 2 ล้านล้านบาท ภายในระยะเวลา 10 ปี
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สนับสนุนการพัฒนาเขตส่งเสริมเศรษฐกิจพิเศษศูนย์ธุรกิจ EEC และเมืองใหม่น่าอยู่อัจฉริยะ ด้วยพื้นฐานความคิดที่ต้องการสร้างต้นแบบสําหรับการพัฒนาเมืองเศรษฐกิจ และสังคมให้ทันสมัย มีความน่าอยู่ระดับนานาชาติ ซึ่งเชื่อว่าจะเป็นส่วนสําคัญในการเชินชวน นักลงทุนให้ย้ายฐานการผลิตมาที่ประเทศไทย และจะมีส่วนพัฒนาให้คนไทยมีคุณภาพชีวิตที่ดีขึ้น” นายชัย กล่าว
รัฐบาลไทย-ข่าวทำเนียบรัฐบาล-“ศุภมาส” พร้อมดันมหาวิทยาลัยจัดทำแผนที่ทักษะ (Skill Mapping) และทรานสคริปต์โชว์ผลทักษะ (Skill Transcript) เพื่อพัฒนานักศึกษาให้มีทักษะตรงความต้องการของผู้ใช้อย่างครบวงจร
วันอังคารที่ 2 มกราคม 2567
“ศุภมาส” พร้อมดันมหาวิทยาลัยจัดทําแผนที่ทักษะ (Skill Mapping) และทรานสคริปต์โชว์ผลทักษะ (Skill Transcript) เพื่อพัฒนานักศึกษาให้มีทักษะตรงความต้องการของผู้ใช้อย่างครบวงจร
.....
“ศุภมาส” พร้อมดันมหาวิทยาลัยจัดทําแผนที่ทักษะ (Skill Mapping) และทรานสคริปต์โชว์ผลทักษะ (Skill Transcript) เพื่อพัฒนานักศึกษาให้มีทักษะตรงความต้องการของผู้ใช้อย่างครบวงจร ลั่น เป็นมิติใหม่ของอุดมศึกษาไทย
เมื่อวันที่ 25 ธ.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า อว. ร่วมกับ มหาวิทยาลัย ในการทํา Skill Mapping หรือแผนที่ทักษะเพื่อระบุทักษะที่สําคัญในการทํางานในสาขาอาชีพสมัยใหม่ และเป็นไปตามความต้องการของประเทศ โดยการทํา Skill Mapping จะใช้ข้อมูลจากการสํารวจความต้องการทักษะของภาคธุรกิจ และจากฐานข้อมูลการทํางานระดับโลก เพื่อทําการวิเคราะห์หาทักษะที่นักศึกษาควรมี โดยขณะนี้ ได้ประกาศทักษะที่พึงประสงค์ไปแล้ว 5 สาขา ได้แก่ เกษตรสมัยใหม่ การตลาดดิจิทัล การท่องเที่ยวสมัยใหม่ ยานยนต์ไฟฟ้า และนักวิทยาศาสตร์ข้อมูล เพื่อให้สถาบันอุดมศึกษา หรือหน่วยงานที่จะพัฒนากําลังคน สามารถนําไปปรับใช้ได้ นอกจากนี้ ยังริเริ่มทํา Skill Transcrip หรือใบรับรองผลการเรียนที่ระบุทักษะของนักศึกษา ว่ามีทักษะที่สอดคล้องกับการทํางานในระดับใดบ้าง เพื่อนักศึกษาและบัณฑิตสามารถนําไปใช้ในการทํางาน หรือ พัฒนาทักษะเพิ่มเติม
“นี่เป็นมิติใหม่ของ อว. และอุดมศึกษาไทย ที่จะพัฒนากําลังคนให้สอดรับกับความต้องการของประเทศในอนาคต” น.ส.ศุภมาส กล่าว
ด้าน นายอิสระ ว่องกุศลกิจ ประธานอนุกรรมการสร้างและพัฒนาบัณฑิต คณะกรรมการการอุดมศึกษา (กกอ.) กล่าวเพิ่มเติมว่า ในการทํา Skill Mapping และ Skill Transcript ทาง กกอ. ให้ความสําคัญอย่างมาก และได้กําหนดแนวทางในการทํา Skill Mapping ในสาขาที่สําคัญอีกประมาณ 10 สาขา และจะต้องมีการปรับปรุงอย่างต่อเนื่องให้ทันสมัยตลอดเวลา ส่วน Skill Transcript ในขณะนี้ ได้มีการนําร่องแล้วในบางสาขา ใน 6 มหาวิทยาลัย ได้แก่ ม.ขอนแก่น ม.พะเยา ม.สงขลานครินทร์ ม.บูรพา สถาบันเทคโนโลยีพระจอมเกล้าเจ้าคุณทหารลาดกระบัง (สจล.) และมหาวิทยาลัยเทคโนโลยีพระจอมเกล้าธนบุรี (มจธ.) ซึ่ง Skill Transcript นี้วางแผนว่าจะออกให้นักศึกษาได้ทุกปี ไม่จําเป็นต้องออกเมื่อจบการศึกษา เหมือน Transcript จบการศึกษาปกติ ซึ่งการออกเป็นรายปี จะช่วยให้นักศึกษาสามารถนําทักษะที่ได้เรียนรู้ระหว่างปีไปทํางานระหว่างเรียนได้ และให้นักศึกษารู้ตัวแต่เนิ่นๆ ว่าตัวเองต้องพัฒนาทักษะอะไรเพิ่มเติม
#กระทรวงการอุดมศึกษาวิทยาศาสตร์วิจัยนวัตกรรม
#MHESI
รัฐบาลไทย-ข่าวทำเนียบรัฐบาล-วราวุธ' รมว.พม. รับมอบผ้าห่ม 5,000 ผืน จากไทยเบฟ ช่วยสร้างไออุ่นให้กลุ่มเปราะบางทั่วประเทศ
วันอังคารที่ 2 มกราคม 2567
วราวุธ' รมว.พม. รับมอบผ้าห่ม 5,000 ผืน จากไทยเบฟ ช่วยสร้างไออุ่นให้กลุ่มเปราะบางทั่วประเทศ
วราวุธ' รมว.พม. รับมอบผ้าห่ม 5,000 ผืน จากไทยเบฟ ช่วยสร้างไออุ่นให้กลุ่มเปราะบางทั่วประเทศ
วันที่ 28 ธ.ค. 66 เวลา 09.15 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบ “ผ้าห่มผืนเขียวรักษ์โลก (Eco Friendly Blanket) ” จํานวน 5,000 ผืน จากบริษัท ไทยเบฟเวอเรจ จํากัด (มหาชน) ตามโครงการ “ไทยเบฟ...รวมใจต้านภัยหนาว ปีที่ 24 พ.ศ. 2566” โดย นายสุรพล อุทินทุ ผู้บริหาร บริษัท ไทยเบฟเวอเรจ จํากัด (มหาชน) และ ร.อ.เชษฐ์ รมยะนันทน์ ผู้อํานวยการอาวุโสสํานักประสานงานภายนอก บริษัท ไทยเบฟเวอเรจ จํากัด (มหาชน) เพื่อให้กระทรวง พม. นําไปมอบให้กับประชาชนกลุ่มเปราะบาง ได้แก่ เด็ก ผู้สูงอายุ คนพิการ และผู้ด้อยโอกาส เพื่อสร้างไออุ่นให้กับผู้ประสบภัยหนาว โดยมี นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ร่วมรับมอบ ณ บริเวณโถง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายวราวุธ กล่าวว่า ในนามของกระทรวง พม. ขอขอบคุณ บริษัท ไทยเบฟเวอเรจ จํากัด (มหาชน) ที่ร่วมเป็นส่วนหนึ่งในการบรรเทาความเดือดร้อนให้กับประชาชนกลุ่มเปราะบางที่ประสบภัยหนาวและปัญหาทางสังคม ด้วยการส่งต่อสังคมแห่งการให้ที่ยั่งยืน ด้วย “ผ้าห่มผืนเขียวรักษ์โลก” จํานวน 5,000 ผืน มาให้กับกระทรวง พม. ที่มีหน่วยงานให้ความช่วยเหลือดูแลประชาชนกลุ่มเปราะบางทั่วประเทศ
นายวราวุธ กล่าวเพิ่มเติมว่า สําหรับ "ผ้าห่มผืนเขียวรักษ์โลก" ที่ให้ความอบอุ่นกับคนไทย เป็นผลิตภัณฑ์ที่ผลิตจากขวดพลาสติกบรรจุเครื่องดื่ม ที่ทําจากเม็ดพลาสติกรีไซเคิล หรือ Recycled PET วันนี้ นับเป็นการสร้างการมีส่วนร่วมทางสังคมที่บูรณาการทํางานร่วมกันระหว่างภาครัฐและภาคเอกชน เพื่อนําไปสู่การยกระดับคุณภาพชีวิตประชาชนกลุ่มเปราะบาง และขอให้ความมั่นใจว่า "ผ้าห่มผืนเขียวรักษ์โลก" จะส่งต่อการให้ ส่งต่อความอบอุ่น ให้ถึงมือประชาชนกลุ่มเปราะบางที่มีความต้องการทั้งส่วนกลางและส่วนภูมิภาคทั่วประเทศโดยเร็ว
ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #ผ้าห่มผืนเขียวรักษ์โลก
รัฐบาลไทย-ข่าวทำเนียบรัฐบาล-​ชวนพุทธศาสนิกชนร่วมกิจกรรมสวดมนต์รับปีใหม่ 2567
วันอังคารที่ 2 มกราคม 2567
02/01/2567
​ชวนพุทธศาสนิกชนร่วมกิจกรรมสวดมนต์รับปีใหม่ 2567
วันอาทิตย์ที่ 31 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนพุทธศาสนิกชนร่วมกิจกรรม “สวดมนต์ข้ามปี วิถีไทย วิถีพุทธ วิถีพอเพียง”
เพื่อความเป็นสิริมงคลเนื่องในโอกาสวันขึ้นปีใหม่ พุทธศักราช 2567 ณ พุทธมณฑล จ.นครปฐม
โดยสามารถรับชมการถ่ายทอดสดผ่านระบบออนไลน์ได้ทางเฟซบุ๊กไลฟ์ของสํานักงานพระพุทธศาสนาแห่งชาติ
และกิจกรรมสวดมนต์ข้ามปีเสริมสิริมงคลทั่วไทย ส่งท้ายปีเก่า ต้อนรับศักราชใหม่ 2567 ณ
วัดพระเชตุพนวิมลมังคลารามราชวรมหาวิหาร วัดอรุณราชวรารามราชวรมหาวิหาร
วัดมหาธาตุยุวราชรังสฤษฎิ์ รวมถึงวัดต่าง ๆ ทั้ง 76 จังหวัดทั่วประเทศและวัดไทยในต่างประเทศทั่วโลก
ในคืนวันที่ 31 ธันวาคม 2566 – 1 มกราคม 2567 โดยมีพิธีตักบาตรพระสงฆ์ในตอนเช้าของวันขึ้นปีใหม่ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"วราวุธ" รมว.พม. เผยงบฯ ปี 2567 เน้นงานสำคัญ ศรส. - ศูนย์บริบาลผู้สูงอายุ - ซ่อมแซมบ้าน พร้อมส่ง จนท. - อพม. - สภาเด็กฯ เร่งช่วยเหลือเยียวยากลุ่มเปราะบางประสบภัยน้ำท่วมชายแดนใต้
วันอังคารที่ 2 มกราคม 2567
"วราวุธ" รมว.พม. เผยงบฯ ปี 2567 เน้นงานสําคัญ ศรส. - ศูนย์บริบาลผู้สูงอายุ - ซ่อมแซมบ้าน พร้อมส่ง จนท. - อพม. - สภาเด็กฯ เร่งช่วยเหลือเยียวยากลุ่มเปราะบางประสบภัยน้ําท่วมชายแดนใต้
"วราวุธ" รมว.พม. เผยงบฯ ปี 2567 เน้นงานสําคัญ ศรส. - ศูนย์บริบาลผู้สูงอายุ - ซ่อมแซมบ้าน พร้อมส่ง จนท. - อพม. - สภาเด็กฯ เร่งช่วยเหลือเยียวยากลุ่มเปราะบางประสบภัยน้ําท่วม 3 จังหวัดชายแดนใต้
วันนี้ (2 ม.ค. 67) เวลา 08.30 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงการประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ในวันที่ 3 – 5 ม.ค. นี้ ว่า ก่อนอื่นต้องรอดูว่าฝ่ายค้านได้มีข้อสังเกตหรือข้อซักถามใดที่เกี่ยวกับงบประมาณ​ในส่วนของกระทรวง พม. ซึ่งเรื่องหลักของกระทรวง พม. นั้น จะเป็นเรื่องของเด็กแรกเกิด คนพิการ ผู้สูงอายุ สิทธิ​สตรีต่างๆ โดยเรื่องเหล่านี้เป็นประเด็นสังคมแน่นอน​ที่เราดูแลอยู่ แต่ตนมั่นใจว่าจะสามารถ​ตอบข้อสงสัย​ และทําให้แนวทางการทํางานของงบประมาณปี 2567 ของกระทรวง พม. ผ่านไปได้ด้วยดี สําหรับงบประมาณของกระทรวง พม. นั้น จะมีโครงการใหม่ๆ เช่น โครงการการจัดตั้งศูนย์เร่งรัดจัดการสวัสดิภาพประชาชน (ศรส.) ที่ได้เริ่มทําเป็นโครงการนําร่อง (Pilot Project) ซึ่งคาดว่าจะมีการสานต่อในงบประมาณ​ปี 2567 และขยายให้ครอบคลุมทุกพื้นที่ โครงการศูนย์บริบาลผู้สูงอายุ โดยมีอาสาสมัครดูแลผู้สูงอายุ รวมไปถึงงบประมาณการซ่อมแซมที่อยู่อาศัยของพี่น้องประชาชน หรือปรับปรุงเคหสถานให้เป็น Universal Design รองรับสังคมผู้สูงอายุ รวมถึงคนพิการด้วย
นายวราวุธ กล่าวเพิ่มเติมว่า สําหรับการช่วยเหลือเยียวยาประชาชนที่ได้รับผลกระทบจากอุทกภัยในพื้นที่ 3 จังหวัดชายแดนภาคใต้ ในช่วงปีใหม่ที่ผ่านมานั้น กระทรวง พม. ได้มอบหมายให้เจ้าหน้าที่และอาสาสมัครพัฒนาสังคมและความมั่นคงของมนุษย์ (อพม.)ในพื้นที่ที่ได้รับผลกระทบ ลงพื้นที่เร่งให้ความช่วยเหลือพี่น้องประชาชน โดยเฉพาะกลุ่มเปราะบาง เช่น เด็กเล็ก ผู้สูงอายุ และคนพิการ และเรายังได้ประสานงานกับเครือข่ายสภาเด็กและเยาวชนที่มีอยู่ทุกตําบล ทุกจังหวัด ซึ่งเป็นคนรุ่นใหม่ลงพื้นที่ดําเนินการช่วยเหลือประชาชนอย่างทันท่วงทีด้วย นอกจากนี้ ทีมสหวิชาชีพและเจ้าหน้าที่ของกระทรวง พม. ได้ลงพื้นที่เยียวยาสภาพจิตใจ พร้อมทั้งจัดทําโรงครัว เพื่อทําอาหารปรุงสําเร็จ และนําไปมอบให้กับพี่น้องประชาชนที่ประสบความเดือดร้อน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส#พม #งบประมาณปี2567 #กลุ่มเปราะบาง #ครม
รัฐบาลไทย-ข่าวทำเนียบรัฐบาล-“รัดเกล้า” เผย ครม.รับทราบข้อเสนอแนะกรณีการจัดให้เด็กสมรสก่อนวัยอันควร
วันอังคารที่ 2 มกราคม 2567
02/01/2567
“รัดเกล้า” เผย ครม.รับทราบข้อเสนอแนะกรณีการจัดให้เด็กสมรสก่อนวัยอันควร
“รัดเกล้า” เผย ครม.รับทราบข้อเสนอแนะกรณีการจัดให้เด็กสมรสก่อนวัยอันควร
วันนี้ (2 ม.ค. 67)นางรัดเกล้า อินทวงค์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบข้อเสนอแนะกรณีการจัดให้เด็กสมรสก่อนวัยอันควร ตามที่ คณะกรรมการสิทธิมนุษยชนแห่งชาติ (กสม.) เสนอโดยมีรายละเอียดการดําเนินการ ดังนี้
1.แก้ไขประมวลกฎหมายแพ่งและพาณิชย์ รวมถึงการออกกฎหมายที่เกี่ยวข้องอื่น ๆ โดยปรับแก้เกณฑ์อายุขั้นต่ําในการสมรสเป็น 18 ปี เพื่อให้สอดคล้องกับคํามั่นของประเทศไทยต่อกระบวนการ UPR และข้อสังเกตของคณะกรรมการว่าด้วยสิทธิเด็กและคณะกรรมการว่าด้วยการขจัดการเลือกปฏิบัติต่อสตรี และเป็นไปตามหลักสิทธิมนุษยชนที่ประเทศไทยเป็นรัฐภาคี
2.ปรับปรุงหลักเกณฑ์และข้อปฏิบัติตามหลักการศาสนาอิสลามที่เกี่ยวข้องกับประเด็นการบังคับสมรสในวัยเด็กให้ครอบคลุมทุกกรณีเพื่อให้สอดคล้องกับหลักสิทธิมนุษยชนสากล เช่น กรณีเป็นความยินยอมโดยสมัครใจของเด็ก กรณีการบังคับด้วยเหตุแห่งเศรษฐกิจ กรณีการบังคับที่เป็นการแก้ไขปัญหาที่เกิดขึ้นเมื่อเด็กสมัครในล่วงประเวณี หรือกรณีการบังคับสมรสอันเป็นผลมาจากการถูกละเมิดทางเพศ ซึ่งถือเป็นองค์ประกอบความผิดตามประมวลกฎหมายอาญา ลักษณะ 9 ความผิดเกี่ยวกับเพศ เพื่อไม่ให้เกิดเหตุการณ์เช่นนี้อีก
3.เมื่อปรับเกณฑ์อายุขั้นต่ําในการสมรสตามประมวลกฎหมายแพ่งและพาณิชย์แล้ว ให้คณะกรรมการกลางอิสลามแห่งประเทศไทยปรับแก้อายุขั้นต่ําในการสมรสตามระเบียบคณะกรรมการกลางอิสลามแห่งประเทศไทยว่าด้วยการสมรส (นิกาห์) บุคคลที่มีอายุต่ํากว่า 17 ปี พ.ศ. 2561 ให้สอดคล้องกับประมวลกฎหมายแพ่งและพาณิชย์ต่อไป
“กสม. ได้พิจารณาเห็นแล้วว่า ปัญหาเกี่ยวกับการไม่ปฏิบัติตามคํามั่นที่ให้ไว้ต่อคณะทํางาน Universal Periodic Review (UPR) เมื่อปี 2559 ในการปรับเกณฑ์อายุขั้นต่ําในการสมรสให้สอดคล้องกับหลักสิทธิมนุษยชนสากลซึ่งเป็นการกระทําอันเป็นการละเมิดสิทธิมนุษยชน จึงมีข้อเสนอแนะในการแก้ไขปรับปรุงกฎหมายเพื่อให้สอดคล้องกับหลักสิทธิมนุษยชนต่อคณะรัฐมนตรีเพื่อพิจารณามอบหมายให้หน่วยงานที่เกี่ยวข้อง ได้แก่ กระทรวงยุติธรรม กระทรวงการพัฒนาสังคมและความมั่นคงของมนุษย์ และคณะกรรมการกลางอิสลามแห่งประเทศไทย” นางรัดเกล้า กล่าว
รัฐบาลไทย-ข่าวทำเนียบรัฐบาล-ขยายเวลาลดอากรนำเข้ารถยนต์ไฟฟ้าและภาษีสรรพสามิต ECO Car
วันอังคารที่ 2 มกราคม 2567
02/01/2567
ขยายเวลาลดอากรนําเข้ารถยนต์ไฟฟ้าและภาษีสรรพสามิต ECO Car
วันเสาร์ที่ 30 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมอุตสาหกรรมยานยนต์ไฟฟ้าอย่างต่อเนื่อง
โดยเห็นชอบขยายระยะเวลาการลดอัตราอากรหรือยกเว้นอากร
สําหรับรถยนต์ไฟฟ้าแบบแบตเตอรี่สําเร็จรูปเฉพาะที่มีราคาขายปลีกแนะนําไม่เกิน 2 ล้านบาท
ที่นําเข้าตั้งแต่วันที่ 1 ม.ค.2567 – 31 ธ.ค.2568 ลงไม่เกินร้อยละ 40
พร้อมทั้งเห็นชอบขยายระยะเวลาการใช้บังคับอัตราภาษีสรรพสามิตสําหรับสินค้ารถยนต์หรือรถยนต์โดยสารที่
มีที่นั่งไม่เกิน 10 คน แบบประหยัดพลังงานมาตรฐานสากลรุ่นที่ 1 หรือ ECO Car phase 1 ในอัตราร้อยละ
14 ออกไปอีก 2 ปี ตั้งแต่วันที่ 1 ม.ค.2567 – 3 ธ.ค.2568 โดยให้มีผลใช้บังคับตั้งแต่วันที่ 1 ม.ค.2567
เป็นต้นไป เพื่อให้อุตสาหกรรมยานยนต์ไฟฟ้าขยายตัว
ผลักดันไทยก้าวสู่การเป็นฐานการผลิตชั้นนําในภูมิภาคต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ สั่งติดตามสถานการณ์ ต่อเนื่อง รัดกุม หลังเกิดเหตุการณ์แผ่นดินไหว และสึนามิ บริเวณประเทศญี่ปุ่นและประเทศใกล้เคียง ร่วมทั้งให้พิจารณาแผนการช่วยเหลือดูแลคนไทย
วันอังคารที่ 2 มกราคม 2567
02/01/2567
นายกฯ สั่งติดตามสถานการณ์ ต่อเนื่อง รัดกุม หลังเกิดเหตุการณ์แผ่นดินไหว และสึนามิ บริเวณประเทศญี่ปุ่นและประเทศใกล้เคียง ร่วมทั้งให้พิจารณาแผนการช่วยเหลือดูแลคนไทย
นายกฯ สั่งติดตามสถานการณ์ ต่อเนื่อง รัดกุม หลังเกิดเหตุการณ์แผ่นดินไหว และสึนามิ บริเวณประเทศญี่ปุ่นและประเทศใกล้เคียง ร่วมทั้งให้พิจารณาแผนการช่วยเหลือดูแลคนไทย
วันนี้ (2 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่าต่อเหตุการณ์แผ่นดินไหวที่ประเทศญี่ปุ่น (จันทร์ที่ 1 มกราคม 2567) เวลาประมาณ 16.16 น. ตามเวลาท้องถิ่นในญี่ปุ่น ซึ่งมีขนาด 7.6 แมกนิจูด มีศูนย์กลางในพื้นที่ทางตอนกลางของญี่ปุ่น ซึ่งห่างจากกรุงโตเกียวประมาณ 526 กิโลเมตร นั้น ได้ส่งผลต่อเนื่องให้เกิดสึนามิ สูง 45 เซนติเมตร ที่เกาหลีใต้ บริเวณชายฝั่งด้านตะวันออก จ.คังวอน ทั้งนี้ หน่วยงานอุตุนิยมวิทยาเกาหลีใต้ระบุว่า หลังสึนามิชุดแรกพัดขึ้นฝั่ง มีความเป็นไปได้ที่อาจเกิดสึนามิอีกในเวลา 24 ชั่วโมง
อย่างไรก็ดี เกาหลีใต้เตือนประชาชนบริเวณจังหวัดคังวอนให้ใช้ความระมัดระวังและอพยพไปยังพื้นที่สูง เช่นเดียวกับที่เกาะซาคาลินในตะวันออกไกลของรัสเซีย และเมืองวลาดิวอสต็อกในมหาสมุทรแปซิฟิกได้ประกาศเตือนภัยสึนามิ ซึ่งรวมทั้ง ยอนฮับ ได้อ้างสื่อเกาหลีเหนือว่า เกาหลีเหนือ ได้ออกคําสั่งเตือนสึนามิ บริเวณชายฝั่งตะวันออก หลังเกิดแผ่นดินไหวครั้งใหญ่ ทางตอนเหนือของญี่ปุ่น โดยระบุว่าคลื่นสูงถึง 2.08 เมตร อาจถึงฝั่ง
โฆษกประจําสํานักนายกรัฐมนตรีกล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังสั่งการหน่วยงานที่เกี่ยวข้อง ติดตามสถานการณ์ต่อเนื่อง รัดกุม เตรียมแผนการดําเนินการหากต้องให้การช่วยเหลือคนไทย รวมทั้ง ให้เปิดช่องทางติดต่อคนไทยกรณีฉุกเฉิน หากได้รับผลกระทบและเดือดร้อน รวมทั้ง ออกประกาศสถานการณ์ต่อเนื่อง
“นายกรัฐมนตรีห่วงใยผลกระทบที่อาจเกิดจากสถานการณ์แผ่นดินไหว และสึนามิมีถึงคนไทยในต่างประเทศ โดยได้สั่งการหน่วยงานที่เกี่ยวข้องติดตามสถานการณ์เร่งด่วน พร้อมประเมินสถานการณ์ต่อเนื่อง เตรียมแผนรองรับ พร้อมให้การช่วยเหลือและดูแลคนไทย รวมทั้งเปิดช่องทางการติดต่อคนไทยหากเกิดกรณีฉุกเฉิน” นายชัย กล่าว
โดยชาวไทยสามารถศึกษาคู่มือเตรียมความพร้อมรับมือภัยพิบัติ (สําหรับคนไทยในญี่ปุ่น) จัดทําโดยสถานเอกอัครราชทูต ณ กรุงโตเกียว
https://site.thaiembassy.jp/th/services/living-in-japan/10881/
รวมทั้งสามารถลงทะเบียนคนไทยในญี่ปุ่นในกรณีเกิดเหตุฉุกเฉินไว้กับสถานเอกอัครราชทูต ณ กรุงโตเกียวได้ที่ https://site.thaiembassy.jp/th/services/registration/